cyanic-selkie/wikianc huggingface dataset:
Svartfjell (Lenvik)
Innbyggere i Svartfjell grunnkrets:
Salvador Allende
Salvador Guillermo Allende Gossens (født 26. juni 1908 i Santiago de Chile, død 11. september 1973 samme sted) var president i Chile fra november 1970 til han døde under et statskupp som ble ledet av generalen Augusto Pinochet 11. september 1973.
Bakgrunn og politisk karriere
Allende var utdannet lege og avla sin medisinske embetseksamen ved Universidad de Chile i 1932. Han tilhørte Sosialistpartiet, et parti han var med å starte i 1933. I 1937 ble han valgt til Deputertkammeret. Deretter var Allende helseminister i årene 1939–42. I 1945 ble han valgt til senator. Til sammen satt Allende som senator i fire perioder.
Allende stilte til presidentvalg tre ganger, i 1952, 1958 og 1964, uten å lykkes. Ved presidentvalget i 1970 stilte Allende som kandidat for en koalisjon av venstrepartier og vant med knapp margin flest stemmer, men likevel ikke det flertall valgloven krevde for å bli direkte folkevalgt president. Allende fikk 36,6 prosent av stemmene, mot 35,3 prosent for den konservative kandidaten Jorge Alessandri Rodríguez. En tredje kandidat, kristeligdemokraten Radomiro Tomic, fikk 28,1 prosent av stemmene. I slike tilfeller, der ingen kandidat vant mer enn halvparten av de avgitte stemmene, ble presidentvalget avgjort av Nasjonalkongressen, slik grunnloven av 1925 bestemte. Tradisjonen tilsa her at nasjonalforsamlingen valgte den kandidat som fikk flest stemmer i valget, og det ble også utfallet i 1970 til tross for sterk motstand fra de konservative i kongressen. Allende ble dermed valgt til president av nasjonalforsamlingen 24. oktober 1970. Han ble innsatt som president 3. november samme år.
Med i overkant av en tredel av stemmene i valget, hadde han et svakt folkelig mandat, noe som bidro til å skjerpe kontroversene rundt hans sosialistiske politikk. Hans regjeringstid var preget av sosiale reformer, nasjonalisering av industrien, og forsøk på omfordeling av rikdom, men også av streiker, uroligheter og konfrontasjoner og økonomisk krise i tiden fram mot kuppet i 1973.
Militærkupp og død
Allende var president fram til 11. september 1973 da han ble styrtet og døde i et blodig statskupp støttet av USA, der demokratiet ble knust av en militærjunta anført av generalen Augusto Pinochet.
Omstendighetene rundt Allendes død var lenge uklare. Motstandere til Allende hevdet at han skjøt seg selv med et maskingevær da presidentpalasset ble stormet, mens tilhengere trodde han ble drept da han forsøkte å forsvare seg. I dag er det nesten helt sikkert at han begikk selvmord, trolig fordi han ville markere at han nektet å overgi seg, selv om enkelte fortsatt tviler. I mai 2011 ble levningene av Allende beordret undersøkt av en dommer som etterforsker skjebnen til personer som forsvant og ble drept under Pinochets diktatur. Den rettsmedisinske undersøkelsen som fulgte konkluderte med at Allende tok sitt eget liv med en AK-47.
Stefano Borgia
Stefano Borgia (født 3. desember 1731 i Velletri i Italia, død 23. november 1804 i Lyon) var en av den katolske kirkes kardinaler.
Han var tilknyttet Den romerske kurie. Han var nuntius i Flandern og Kirkestatens statssekretær 1796–1797.
Han ble kreert til kardinal den 30. mars 1789 av pave Pius VI, med San Clemente som tittelkirke.
Under den franske okkupasjon av Roma 1797–1798 gav paven ham ansvar for byen. Etter proklamasjonen av republikk i 1798 ble han arrestert men snart satt fri. Da paven ble bortført av franskmennene, fulgte kardinal Borgia med i eksil til Valence i Sør-Frankrike.
Han deltok ved konklavet 1799-1800 som valgte kardinal Chiaramonti til pave Pius VII.
Han var prefekt for Indekskongregasjonen 1801–1802 og deretter for Kongregasjonen for troens utbredelse fra 24. august 1804.
Han døde den 23. november samme år i Lyon, mens han ledsaget pave Pius VII til Paris for å krone Napoleon.
Han var en fjern slektning av den spanske slekten Borja.
Salvador Allende
Annet
Allende var onkelen til den kjente chilenske forfatteren Isabel Allende.
Utmerkelser
Allende ble i 2004 posthumt utnevnt til den sørafrikanske Ordenen O.R. Tambos følgesvenner.
John C. Breckinridge
John Cabell Breckinridge (født 16. januar 1821, død 17. mai 1875) var advokat, politiker og general for konføderasjonen under den amerikanske borgerkrigen. Som politiker satt han i kongressen, både i Representantenes hus og i Senatet som senator for Kentucky. Etterhvert ble han den 14. visepresidenten i USA. Han tjenestegjorde under president James Buchanan i perioden 1857 – 1861, som den til da yngste visepresidenten i USAs historie.
Han var den siste krigsministeren for konføderasjonen.
Tupolev Tu-160
Tupolev Tu-160 (NATO-kallenavn: «Blackjack») er et russisk supersonisk bombefly med variabel vingegeometri. Tu-160 ble utviklet i Sovjetunionen, som et motstykke til den amerikanske B-1A, og prototypen fløy første gang 19. september 1981. Det er laget for atomvåpen, men kan også frakte konvensjonelle våpen. Tupolev Tu-160 blir av russerne omtalt som en «ubåt-dreper».
Det var det siste strategiske bombeflyet som ble laget i Sovjetunionen og det tyngste kampflyet som er laget. Omkring 30 fly ble produsert før produksjonen stanset i 1992, noen få fly har blitt bygget senere også, og etter at Sovjetunionen ble oppløst har bare Russland brukt flytypen. Ukraina overtok en del av flyene, men disse er overført til Russland eller skrapet.
I 2007 gjenopptok Russland flyvningene med de strategiske bombeflyene Tupolev Tu-160, etter at de fra 1990-årene hadde vært stanset grunnet mangel på penger til drivstoff.
Tupolev Tu-160 har en rekkevidde på mer enn 12 000 kilometer uten etterfylling av drivstoff. og en kapasitet på 50 tonn med missiler.
Antall fly er fjorten–seksten.
Skipskanal
For at en kanal skal kunne kalles en skipskanal må den ha en minste dybde på 5 meter, men mange er mye dypere. Hensikten med en skipskanal er:
Liste over viktige skipskanaler (etter lengde):
Meteor (film)
Meteor er en amerikansk sciencefiction- og katastrofefilm fra 1979 regissert av Ronald Neame. Hovedrollene spilles av Sean Connery og Natalie Wood. I sentrale biroller finnes Karl Malden, Brian Keith, Martin Landau og Henry Fonda.
Meteor er en blant en rekke katastrofefilmer som ble produsert på 1970-tallet. Den har derimot langt flere fellestrekk med senere filmer, slik som Deep Impact (1998), Armageddon (1998) og til en viss grad Space Cowboys fra 2000.
Til tross for et relativt stort budsjett og kjente skuespillere ble den dårlig mottatt av både kritikerne og publikum i USA. Den har bare oppnådd 9% på Rotten Tomatoes. Den innbrakte drøyt $8 millioner på amerikanske kinoer, noe som bare var drøyt halvparten av produksjonskostnadene. Mye av årsaken at den floppet var at katastrofesjangeren var på vei ut i USA, og Meteor ble derfor en av de siste og minst aktede filmene innen denne sjangeren. Filmen Byen brenner, fra 1979, fikk en lignende skjebne.
Handling
En kollisjon mellom en komet og asteroiden «Orpheus» fører til at en åtte kilometer lang bit av asteroiden havner på vei mot jorden. USA og Sovjet tvinges dermed til å inngå et smertefullt samarbeide der de i fellesskap må bruke sitt topphemmelige atomvåpenarsenal som de har i verdensrommet for å tilintetgjøre meteoren. Dette er deres eneste sjanse for å redde jorden fra utslettelse.
I Norge
VGs anmelder gav den terningkast tre.
Bente Bing Kleiva
Bente Bing Kleiva (født 12. mars 1951) er en norsk bibliotekar. Hun er særlig kjent for å ha arbeidet med å fremme kunnskapen om barnebøker.
Kleiva er oppvokst i Askim. Hun har vært medredaktør for forskjellige bøker om barnelitteratur og samarbeidet blant annet med forfatteren Per Olav Kaldestad i bildeboknettverket Ord & Bilde. Bing Kleiva og Kaldestad har også skrevet bildeboka En løvetanndrøm som ble utgitt i 2006.
Sissel Ingri Tank-Nielsen
Sissel Ingri Tank-Nielsen (født 1955) er en norsk skuespillerinne og sangerinne som er mest kjent fra scenen. Hun er ansatt ved Den Nationale Scene.
Tank-Nielsen ble født i Horten, men vokste opp i Oslo.
Hun ble ansatt ved Den Nationale Scene i 1978, avbrutt av et engasjement ved Rogaland Teater hvor hun spilte Ofelia i Hamlet i 1986. Ved Den Nationale Scene hadde hun på 1980-tallet sentrale roller i Raskolnikov (1982) og i Ibsens Samfundets støtter i 1988 (begge i regi av Kjetil Bang-Hansen). Hun har siden medvirket i oppsetninger som Snehvit (tittelrolle i 1997), Madame Bovary, Onkel Vanja, Hedda Gabler, Spellemann på taket, Danny og den store fasanjakten, Engler over Møhlenpris, Pippi Langstrømpe, Namnet, Anne Pedersdotter og Engler i Amerika.
Hun har også medvirket i flere radiohørespill.
Hun har gjort få opptredener på TV, men i 1982 hadde hun en birolle i den surrealistiske Fjernsynsteater-oppsetning Kan du elske? av Cecilie Løveid.
I 1984 ble hun portrettert i tv-serien Vær så god neste! på NRK.
Minute Maid
Minute Maid er et amerikansk merke for juiceprodukter som også har etablert seg i Norge. Selskapet har eksistert siden 1946 og har hovedkontor i Houston, Texas og har 2600 ansatte. The Coca-Cola Company overtok aksjemajoriteten i firmaet i 1960.
Historie
Det opprinnelige produktet var dypfryst juicekonsentrat som skulle leveres til den amerikanske hæren under andre verdenskrig, men krigen sluttet før produksjonen kom i gang. Man valgte da å prøve å lansere produktet på det sivile marked, og etter kort tid og nesten uten reklame tok salget av. Det viste seg at forbrukerne i USA satte pris på muligheten til å kjøpe appelsinjuice langt fra der hvor det vokser appelsiner. Etter hvert er appelsinjuice blitt vanlig på alle frokostbord og leveres av en rekke produsenter.
Minute Maid Park
Selskapet har kjøpt rettighetene til navnet på Houston Astros baseballteam sin hjemmebane, den tidligere Enron Field og Astros Field, som nå er døpt til Minute Maid Park. Prisen var over 100 millioner dollar for 28 år. Dette kunne skje fordi Astros hadde kjøpt tilbake rettighetene til navnet fra det konkursrammede selskapet Enron. Når hjemmelaget vinner eller får en home run, fylles en reklametavle på banen med appelsiner. Banen kan også brukes til å spille vanlig fotball, amerikansk fotball og rugby.
Produkter i Norge
I Norge finnes det to varianter av Minute Maid, begge kommer på 0,33 liters pantbare plastflasker:
Senter for internasjonalisering av utdanning
Senter for internasjonalisering av utdanning (forkortet SIU) var et norsk kompetansesenter for internasjonalisering av utdanning. Det samarbeidet med utdanningsinstitusjoner og norske styresmakter, og skulle bidra til å øke kunnskapen om internasjonalt utdanningssamarbeid i Norge. SIU forvaltet internasjonale utdanningsprogram på alle nivå og hadde et ansvar for å profilere Norge som et attraktivt samarbeids- og studieland. Det holdt til i Bergen og hadde omkring 100 faste medarbeidere.
SIU var et forvaltningsorgan under Kunnskapsdepartementet. SIU var finansiert gjennom oppdrag fra Kunnskapsdepartementet, Utenriksdepartementet, Norad, Nordisk ministerråd og Europakommisjonen.
Forløperen til SIU ble opprettet i 1991 som et kontor under Det norske universitetsråd som senere ble etablert som Universitets- og høgskolerådet.
Marianne Synnes, viserektor ved Norges teknisk-naturvitenskapelige universitet, var styreleder for SIU (2015–2019).
SIU ble slått sammen med Norgesuniversitetet og Program for kunstnerisk utviklingsarbeid til én virksomhet (DIKU) 1. januar 2018.
Torvehallerne
Torvehallerne er et marked på Israels Plads, tett på Nørreport stasjon i København, som åpnet i 2011.
Det første grønnsaksmarked, Grønttorvet ble etablert på plassen allerede i 1889. I 1958 åpnet engrosgrønttorvet i Valby, og det ble samtidig slutten for Grønttorvet i det indre København, selv om det fremdeles var grønnsaker og blomster å få i en mindre målestokk frem til 2009.
I mange år var det et ønske om å flytte noe av salget innendørs, etter modell fra blant annet de svenske saluhaller. Høsten 2011 sto så de to søylebårne hallene ferdige, utformet av arkitekt Hans Peter Hagen. Det samlede torvareal er på 6 600 m², hvorav de to hallene utgjør 2 500 m². Innvendig er det til sammen 55 boder (stader), og mellom bygningene er det utendørs boder og benker til å sitte på. Utvalget begrenser seg ikke lenger til grønnsaker, her finnes vilt, fisk, kaker, vin, gourmetmat og delikatesser samt små restauranter.
Aurdal
Aurdal er i dag et tettsted i Nord-Aurdal kommune i Innlandet, men tidligere (før 29. november 1805) refererte navnet til både Nord-Aurdal og Sør-Aurdal som en felles enhet (prestegjeld).
Tettstedet Aurdal har innbyggere per 1. januar, og ligger langs Europavei 16 mellom Leira og Bagn i Valdres, cirka 13,5 kilometer sørøst for kommunesenteret Fagernes.
Etymologi
Aurdal er trolig et sammensatt naturnavn, oppstått fra den norrøne forstavelsen aurr og endingen dalr. Aurr kan ha flere betydninger, men henspiller mest sannsynlig til enten væske, fuktighet eller grus, som alle nok har med ei elv å gjøre. Kan hende ble Begna kalt Aura (Gruselva) langt tilbake i tid. I så fall kan Aurdal bety Grusdalen.
Stedet
Bygda har gjennomgangstrafikk på E16, i tillegg til vei mot Vestringsbygda og videre mot fylkesvei 51 mot Gol i Hallingdal. Det er også vei opp mot Valdres alpinsenter og bomvei videre mot Aurdalsåsen.
Aurdal har to kirker. Aurdal kirke (1737), som er hovedkirke i Nord-Aurdal prestegjeld, og Aurdal fjellkirke (1966). Aurdal menighetshus, som stod like ved Aurdal kirke, brant ned til grunnen natt til 4. mai 2008.
Bygda er kjent for sine vintersportsaktiviteter, på Aurdalsåsen og i Valdres alpinsenter. Her finner man flere overnattings- og spisesteder. Aurdal hadde en jernbanestasjon på den nå nedlagte Valdresbanen. Fra Aurdal var det persontrafikk fra 1906 til 1988. Skinnegangen ble revet opp i 2002 og Aurdal stasjon brant ned til grunnen på 1990-tallet.
Toshiba
Toshibas tidlige historie har to opprinnelser: I 1875 ble Tanaka Seizo-sho (Tanaka Engineering Works) etablert, Japans første produsent av telegrafiutstyr. Dets grunnlegger, Hisashige Tanaka (1799 – 1881), var godt kjent fra sin ungdom for oppfinnelser som mekaniske dukker og en klokke som gikk svært lenge før den måtte trekkes opp. Under navnet Shibaura Seisaku-sho (Shibaura Engineering Works), ble hans selskap en av Japans største produsenter av elektriske apparater. I 1890 ble Hakunetsu-sha & Co. Ltd etablert som Japans første fabrikk for elektriske glødelamper. Følgen av dette var at selskapet utviklet seg som produsent av forbrukerprodukter. I 1899 ble selskapet omdøpt til Tokyo Denki (Tokyo Electric Co).
Meteora
Meteora (gresk: Μετέωρα, «hengende i luften») er et av de største og det aller viktigste kompleksene til de gresk-ortodokse klostre i Hellas, nest etter klosteret på Athos. De seks klostrene lokalisert i nordvestlige enden av sletten i Thessalia i Hellas i nærheten av elven Pineios og fjellet Pindos og den nærmeste byen er Kalambaka. Klostrene er bygget på høye naturlige klipper av sandstein. Jordskjelv har med tiden skapt loddrette sprekker i de opp til 400 meter høye klippene. Klostrene ble en del av UNESCOs liste over verdens natur- og kulturarv i 1988 under kriteriene I, II, IV, V og VII.
Toshiba
I 1939 ble disse to selskapene, hver markedsledere innen sine respektive felt, slått sammen til ett selskap, Tokyo Shibaura Denki (Tokyo Shibaura Electric Co, Ltd). Selskapet ble snart kjent som "Toshiba", og det ble selskapets offisielle navn i 1978.
Meteora
Historie
Theopetra-grottene 5 km sør for Meteora hadde bosetning på 4000-tallet f.Kr. De eldste kjente menneskeskapte strukturer er funnet innenfor en forhistorisk grotte i sentrale Hellas, i henhold til det greske kulturdepartement. Strukturen er en steinmur som blokkerte totredjedeler av ankomsten til Theopetra-grotten ved Kalambaka i nordenden av sletten på Thessalia. Den ble reist for rundt 23 000 år siden, antagelig som beskyttelse mot kalde vinder. Denne tiden tilsvarer den kaldeste perioden i den siste istiden. Den har vært arkeologisk undersøkt siden 1987 og grotten er velkjent blant paleontologer da den ble benyttet og var bebodd uavbrutt fra paleolittisk tid (eldste steinalder) og framfor, det vil si for 50 000 til 5000 år siden.
Toshiba
Varmepumper
Toshiba varmepumper er et merkenavn for luft-til-luft-varmepumper i Norge. Toshiba varmepumper produseres av Toshiba Carrier Corporation, som ble etablert i 1999 gjennom sammenslåing av amerikanske Carrier og aircondition-divisjonen i Toshiba.
Meteora
Historie
På 800-tallet flyttet en gruppe meget dedikerte asketiske eremittmunker opp til oldtidens tårn. De var de første menneskene som bosatte Metéora. De levde i hulrom og sprekker i fjelltårnet, en del nådde 550 meter over sletten. Den største høyden, kombinert med brattheten til klippeveggene, holdt alle unntatt de mest dedikerte besøkende unna. Innledningsvis førte eremittene et liv i ensomhet, kom kun sammen på søndagene og særskilte religiøse dager og ba sammen i et kapell som ble bygd ved foten av et berg kjent som Dhoupiani. Så tidlig som på 1000-tallet er det antatt at eremittmunker levde i hulene og sprekkene i berget.
Toshiba
Varmepumper
Toshiba har drevet forskning og utvikling innenfor aircondition og varmepumper siden 1950-tallet. Mye av teknologien som i dag finnes i varmepumper verden over, er utviklet av Toshiba. For eksempel lanserte Toshiba i 1961 verdens første split air conditioner, det vil si kjøling med én utedel og én innedel.
Meteora
Historie
Den nøyaktige datoen for etableringen av klostrene er ikke kjent. Ved slutten av 1000-tallet og begynnelsen av 1100-tallet hadde et uutviklet kloster kalt Skete av Stagoi formet seg, sentrert rundt den fortsatt eksisterende kirken til Theotokos («Guds mor»). Ved slutten av 1100-tallet hadde et asketisk samfunnet flokket seg til Meteora. Da de tyrkiske muslimene økte angrepene på Det bysantinske riket på 1300-tallet ble klostrene på halvøya Athos beleiret av tyrkerne. Da munkene hadde hørt om fjellskogen i sentrale Hellas, forlot Athanasius Koinovitis sammen med to andre munker Ivironklosteret på Athos i 1344 for å finne et nytt hjem. De fant de utilgjengelige bergtårnet Meteora som ville tjene som et ideelt tilfluktssted og beskyttelse mot muslimske angrep. De bosatte seg på toppen av et berg kalt Stylos («søyle»). I tiden fra 1356 til 1372 grunnla han det store Meteoronklosteret på den brede berghyllen. Den var perfekt for munker i urolige tider og de hadde fullstendig kontroll over adkomsten til klosteret. Den eneste ankomsten var å klatre en lang stige som munkene kunne trekke opp om de følte seg truet.
Toshiba
Nordiske modeller av varmepumper
De fleste luft-til-luft-varmepumpene tilpasset nordisk klima kan hente ut energi fra uteluften ned mot -25 °C. Ved så lave utetemperaturer synker varmepumpens ytelse målt som effektfaktor (COP, coefficient of performance).
Meteora
Historie
Ved slutten av 1300-tallet ble Det bysantinske rikets 800 år lange styre over nordlige Hellas økende truet av tyrkiske angripere som aktet å legge den fruktbare sletten i Thessalia under seg. Munker som trakk seg vekk fra den tyrkiske okkupasjonen søkte blant annet til den utilgjengelige fjellsøylen Meteora og mer enn tyve klostre ble bygget fra 1300-tallet.
I 1517 bygget Nektarios og Theophanes klosteret Varlaám som eide, ble det hevdet, fingeren til den hellige Johannes og skulderbladet til den hellige Andreas.
Ankomst til klostrene var opprinnelig og helt bevisst gjort vanskelig. Det krevde enten lange stiger bundet sammen eller store nett som heiste opp både varer som folk. Det krevde håndfast tro da tauene ble erstattet, ble det sagt, kun «når Herren lot dem bryte». I ordene til UNESCO: «Nettet som de uforferdete pilegrimene ble heist opp vertikalt langs den 373 meter høye klippen hvor Varlaámklosteret dominerte dalen, symboliserer skjørheten til et tradisjonelt levevis som er truet av utryddelse.» På 1920-tallet ble det derimot gjort endringer og trappetrinn ble hogd inn i fjellet, noe som gjorde det mulig å komme opp via en bro nedenfra.
Av de opprinnelig 24 klostrene gjenstår det i dag seks:
Fire består av munker og to av nonner. Hver av klostrene har færre enn 10 beboere. De er i dag også turistattraksjoner.
I populærkultur
Trinity-klosteret ble brukt som innspillingssted for James Bond-filmen Kun for dine øyne (1981).
Boye Magens
Boye Magens (Johan Boye Junge Magens) (født 23. september 1748 i København, død 6. juni 1814 samme sted) var en dansk klassisistisk arkitekt og hoffbyggmester.
Han var utdannet ved Kunstakademiet under C.F. Harsdorff og etter 1767 arbeidet han ved Harsdorffs kontor. Magens var en av Harsdorffs mest betydelige elever, men han fikk aldri oppgaver hvor han kunne utfolde seg i stor grad.
Magens var bygningskonduktør under Overbygningsdirektionen i 1771–77, kongelig bygningsinspektør fra 1782, hoffbyggmester 1789 og Søetatens byggmester samme år. Han ble professor i perspektiv ved Akademiet i 1799.
Størst betydning fikk Magens som Søetatens byggmester. På Holmen står fremdeles Bohlendachhuset fra 1801.
John McDonnell
John Martin McDonnell (født 8. september 1951 i Liverpool, England) er en britisk politiker som representerer Labour og valgkretsen Hayes and Harlington i Underhuset.
Donnell er en ledende person innen Labours venstrefløy og stilte som lederkandidat for partiet etter at Tony Blair trakk seg. Donnell tapte imidlertid klart mot Gordon Brown, som dermed ble både partiets nye leder og landets nye statsminister.
Glas (bilmerke)
Glas, Hans Glas GmbH, Isaria Maschinenfabrik, Dingolfing, Tyskland, bilprodusent i perioden 1955–1968.
Glas hadde lenge produsert jordbruksmaskiner, da man i 1951 lanserte småbilen Goggo, den første i Tyskland. Goggomobil ble produsert 1955 og var tilgjengelig i flere motoralternativer: 250cc, 300cc og 400cc, 2-sylindret totaktsmotorer. Da markedet for småbiler ble mindre satset Glas på store luksussedaner og coupéer som Glas 1700 og Glas V8. Disse modellene ble designet av italienske Frua. Etterspørselen etter bilene var ikke så store som man trodde, og Glas ble kjøpt opp av BMW i 1966.
Octopussy
Octopussy er den 13. James Bond-filmen i den offisielle serien. Filmen ble laget i 1983, og markerte Roger Moores nest siste opptreden som James Bond. Robert Brown debuterte som M i denne filmen. «All Time High» ble fremført av den amerikanske sangerinnen Rita Coolidge. Den andre Bond-filmen uten fornorsket tittel. Den første var Goldfinger. Innspillingen startet 10. august 1982 i Vest-Berlin og ble avsluttet i januar 1983 i Pinewood Studios.
Handling
James Bond følger etter Kamal Khan til palasset hans i Rajasthan, India. Bond beseirer Khan i en omgang backgammon. Bond og hans MI6-kontakt, Vijay, unnslipper Khans livvakt Gobinda. Senere forsøker Khans medarbeider Magda å forføre Bond. Han legger merke til hennes tatovering av en blekksprut. Bond tillater Magda å stjele det ekte Fabergé-egget, som er utstyrt med en sporingsenhet. Gobinda slår Bond bevisstløs og tar ham med til Khans palass. Etter at Bond stikker av, oppdager at Khan arbeider sammen med Orlov, en sovjetisk general som ønsker å utvide sovjetisk dominans i Vest-Europa.
Bond infiltrerer et flytende palass i Udaipur og møter eieren, Octopussy, en velstående forretningskvinne, smugler og Khans medarbeider. Hun leder også Octopus-kulten, som Magda er medlem av. Octopussy har også en personlig forbindelse med James Bond: hennes far var den avdøde major Dexter-Smythe, som Bond tidligere arresterte for forræderi. Octopussy takker Bond for at han tillot majoren å begå selvmord, i stedet for å bli stilt for retten. Khans leiesoldater bryter seg deretter inn i palasset for å drepe Bond, men Bond og Octopussy forhindrer dem. Bond får deretter vite at kjeltringer har myrdet Vijay.
På reise til Øst-Tyskland oppdager Bond at Orlov planlegger å eksplodere et atomstridshode under en sirkus-opptredenen ved en amerikansk flyvåpen-base i Vest-Tyskland. En slik eksplosjon kan tvinge hele Europa til å søke ensidig nedrustning i troen på at bomben tilhørte USA, som ved et uhell ble detonert ved flybasen. Dette kan gjøre de mer ubeskyttede grensene i Europa åpne for en sovjetisk invasjon, og muligens en tredje verdenskrig.
BMW E3
BMW E3, personbil fra BMW, produsert i perioden 1968–1977.
BMW E3 er forløperen til dagens BMW 7-serie. Bilmodellen ble lansert i 1968 og var etterfølgeren til 1950-tallets store sedan BMW 501. BMW E3 har ikke noe navn, og omtales kun som BMW 2500, BMW 2800 eller 3.0 etter motorvolumet på de ulike modellene.
Kongsvinger tekniske fagskole
Kongsvinger tekniske fagskole var en videregående skole på Rasta i Kongsvinger, nå slått sammen med og en del av Sentrum videregående skole. I 2009 stod de nye skolebyggene ved Sentrum VGS sitt område ved Strandvegen klare og aktiviteten ved fagskolens gamle lokaler på Rasta ble flyttet dit.
USAs føderale distrikter
USAs føderale distrikter er områder opprettet av den amerikanske Kongressen som en geografisk inndeling av den føderale domsmakten. Hvert distrikt har en føderal domstol, statsadvokat og marshal.
Det er 94 distrikter, organisert i 12 regionale kretser. Det er minst ett distrikt i hver delstat, og mange delstater er delt i flere distrikter. Noen distrikter dekker områder på tvers av delstatsgrensene. Et eksempel på dette er det føderale distriktet Wyoming, som dekker hele Yellowstone nasjonalpark, også områdene i delstatene Montana og Idaho, fordi området er føderal grunn eiet av National Park Service. Distriktene Columbia og Puerto Rico dekker ingen delstat overhodet, men henholdsvis føderal grunn (byen Washington) og biland (samveldet Puerto Rico).
Sentrum videregående skole
Sentrum videregående skole er en videregående skole i Kongsvinger. Skolen er et resultat av en sammenslåing av Kongsvinger tekniske fagskole på Rasta og Sentrum videregående skole i Strandvegen. For å samlokalisere de to skolene ble det satt i gang en utbygging i området ved gamle Sentrum videregående skole. Skoleutbyggingen var et samarbeid mellom Kongsvinger kommune og tidligere Hedmark fylkeskommune, og omfattet også området til den tidligere barneskolen Sentralskolen (nedlagt fra 1. august 2005). Det nye skoleområdet, tatt i bruk i 2009, inkluderer foruten ny videregående skole også nytt folkebibliotek i Kongsvinger og en utvidelse av parkområdet i Kongsvinger sentrum.
Sentrum videregående skole er den største skolen i Glåmdalen, og hadde i begynnelsen av skoleåret 2021/2022 596 elever.
Skolen har utdanningstilbud innenfor programområdene Frisør, blomster, interiør og eksponeringsdesign (FBIE), Elektro og datateknologi (ED), Helse- og oppvekstfag (HO), Informasjonsteknologi og medieproduksjon (IM), Kunst, design og arkitektur (KDA), Medier og kommunikasjon (MK), Restaurant- og matfag (RM) og Teknikk og industriell produksjon (TIP).
Rasta
Rasta kan sikte til:
Et sted; det et stedsnavn flere steder i Norge:
Drakt: Rasta (drakt), en hvit drakt brukt i religiøs sammenheng i mandeismen
Firma: Rasta (kjede), en svensk veikro- og motellkjede
Vinnie Jones
Vincent Peter Jones (født 5. januar 1965 i Watford, England), populært kalt bare Vinnie eller The Axe, er en britisk skuespiller og tidligere fotballspiller.
Jones innledet fotballkarrieren i nonleague-klubben Wealdstone FC. Etter et kort opphold i den vesle klubben skrev den unge midtbanespilleren under for toppdivisjonsklubben Wimbledon i 1986. I november 1986 debuterte Vinnie Jones som profesjonell fotballspiller, for Wimbledon mot Nottingham Forest. Jones fant seg raskt til rette blant lagkameratene sine i den nye klubben, gjengen som snart skulle bli verdenskjent som The Crazy Gang.
Vinnie Jones' spillestil ble karakterisert av enorm innsats og arbeidsmoral på banen.
I 1989 byttet han klubb til Leeds United, hvor han spilte en sesong. Neste stopp ble Sheffield United, også kun en sesong, før turen gikk videre til hovedstadsklubben Chelsea. Også her ble oppholdet kortvarig. Før starten av 92/93-sesongen valgte han å vende tilbake til Wimbledon.
Vinnie Jones spilte 384 kamper i engelsk toppfotball og scoret 33 mål. I løpet av karrieren fikk han også med seg ni landskamper for Wales, som han var kvalifisert for å spille for gjennom sin walisisk-fødte morfar.
Etter fotballkarrieren var over har han skiftet yrke til skuespiller og har medvirket i en rekke storfilmer.
Iddefjordsgranitt
Iddefjordsgranitt er granitt fra Iddefjorden ved Halden, og kalles også østfoldgranitt eller haldengranitt. Den er valgt som fylkesstein (fylkesbergart) for Østfold. Den er middels kornet, hovedsakelig gråhvit og med noen korn i svart og grått. Iddefjordsgranitten er en spesielt finkornet og jevn variant av denne granitten og brukes derfor til bygningsstein.
Bruksområder
Den norske grå granitten brukes mest som bygningssten, både som gatestein, kantstein, trapper, fasader, gulvflis og finstein/skulptur.
Grå granitt som brukes til produksjon av gravminner i Norge, kommer fra Finland.
203 (tall)
203 er det naturlige tallet tallet som kommer etter 202 og kommer før 204. Det kan også skrives som «to hundre og tre».
Iddefjordsgranitt
Anvendelse i bygg og anlegg
Gustav Vigeland brukte mye iddefjordsgranitt i skulpturparken, Vigelandsanlegget, i Frognerparken. Monolitten er hogd ut av ei stor steinblokk fra Iddefjorden.
Arkitekt Bredo Greve brukte råkopp av iddefjordsgranitt i nord-, øst- og vestfasaden på Hovedbygningen til Norges tekniske høgskole, nå Norges teknisk-naturvitenskapelige universitet, som ble innviet i 1910.
Egenskaper
En spesiell egenskap ved granitt er at den har gode spalteegenskaper. Den lar lar seg ganske lett dele i tre retninger, men betraktes likevel som anisotrop.
Eksterne lenker
Halden Historiske Samlinger
Émile Knecht
Émile Knecht (født 18. desember 1923, død 4. mai 2019) var en sveitsisk roer som deltok i de olympiske leker 1948 i London og 1952 i Helsingfors.
Knecht vant en olympisk sølvmedalje i roing under Sommer-OL 1948 i London. Han var med på den sveitsiske fireren med styrmann som kom på andreplass i konkurransen bak USA. Roøvelsene ble gjennomført i perioden 5. til 8. august 1948 på Themsen. Mannskapet på den sveitsiske båten var roerne, Rudolf Reichling, Erich Schriever, Émile Knecht, Pierre Stebler og André Moccand som var styrmann.
Anaheim
Innbyggertallet ble i 2006 estimert til å være 342 410, noe som gjør Anaheim til den tiende største byen i California og den 56. største i USA. Anaheim er den nest største byen i fylket målt i innbyggertall (etter Santa Ana), og den største i målt i areal.
Anaheim er mest kjent for sine fornøyelsesparker og profesjonelle idrettslag.
Historie
Anaheim ble grunnlagt i 1857 av bønder og vinmakere fra Franken i Bayern. Det nye tettstedet fikk navnet Annaheim, der «Anna» refererte til Santa Ana-elven og «heim» til «hjem». Navnet ble senere noe endret til den nåværende formen.
Vinrankene i området ble ødelagt av en insektspest i 1880-årene. Bøndene gikk da over til å dyrke valnøtter, appelsiner og sitroner. I 1920-årene fikk Ku Klux Klan det for seg at byen skulle gjøres til modellby. De fikk inn fire medlemmer i det fem mann store bystyret, i tillegg til at ni av ti medlemmer i byens politistyrke var klansmenn. De fire klansmedlemmene i bystyret satt i nesten ett år, før de ble avslørt. Dette førte til et nyvalg, der de mistet plassene sine. hele 95 % av byens innbyggere deltok i dette valget.
Historisk sett var Anaheim en rik forstad til Los Angeles, med blant annet det eksklusive strøket Anaheim Hills. På slutten av 1900-tallet vokste innbyggertallet i Anaheim kraftig, nå har Anahiem en mer blandet sosioøkonomisk og etnisk sammensetning.
Politikk
Anaheim ledes av et fem mann sterkt byråd, som velges direkte av velgerne. Disse utpeker så en City Manager, som leder den daglige driften av byen. Siden 2002 har David M. Morgan hatt stillingen som City Manager. Borgermesteren, siden 2002 Curt Pringle, har stort sett seremonielle oppgaver.
Byen er delt mellom tre distrikter til Representantenes hus. Pr. 2007 er de tre kongressrepresentantene fra byen er Ed Royce (R), Gary Miller (R) og Loretta Sanchez (D). Disse har sittet siden henholdsvis 1993, 1999 og 1997.
Idrett
Anaheim har to lag blant de fire store amerikanske idrettene:
I tillegg spilte laget NFL-laget Los Angeles Rams i Anaheim fra 1980 til 1994. Laget ble da flyttet til St. Louis og omdøpt til St. Louis Rams.
Los Angeles Angels of Anaheim var frem til januar 2005 kjent som Anaheim Angels. Eierne av laget byttet da navn på laget slik at det skulle få bredere publikumsappell utenfor Anaheim. Dette skapte sterke reaksjoner i byen.
En vampyrs bekjennelser
En vampyrs bekjennelser (orig: Interview with the Vampire: The Vampire Chronicles) er en film fra 1994, basert på Anne Rices roman Interview with the Vampire fra 1976. Filmen er regissert av Neil Jordan, og hovedrollene spilles av Tom Cruise, Brad Pitt, Antonio Banderas og Kirsten Dunst.
Handling
I nåtidens San Francisco skal reporter Daniel Molloy intervjue Louis de Pointe du Lac, som påstår å være en vampyr. Louis beskriver sitt menneskelige liv som en velstående plantasje-eier i Louisiana i 1791, som den gang ble eid av Spania. Fortvilet etter at hans kone og ufødte barn døde, vandrer han beruset langs sjøen i New Orleans en natt, og blir angrepet av vampyren Lestat de Lioncourt. Lestat merker snart Louis sin misnøye med tilværelsen sin, og tilbyr seg å forvandle ham til en vampyr. Louis aksepterer, men kommer raskt til å angre på dette. Mens Lestat nyter jakten og drap på mennesker, motstår Louis de nye instinktene sine for å drepe. Han drikker i stedet dyreblod for å opprettholde seg selv, i sin nye form.
Midt under et utbrudd av pesten i New Orleans, lever Louis av en liten jente hvis mor døde under pesten. For å lokke Louis til å bli hos ham, gjør Lestat den døende jenta - som heter Claudia, til en vampyr. Sammen oppdrar de henne som en datter. Louis er veldig glad i Claudia. Men Lestat behandler henne mer som en student, og trener henne til å bli en nådeløs morder. Tretti år går, og Claudia modnes psykologisk. Men hun forblir en liten jente i utseende, og fortsetter å bli behandlet som sådan av Lestat. Når hun innser at hun aldri vil bli eldre eller bli en moden kvinne, blir hun rasende på Lestat og forteller Louis at de burde forlate ham. Claudia narrer Lestat til å drikke det døde blodet til tvilling-gutter som hun drepte ved overdose med laudanum. Dette svekker Lestat, og deretter myrder hun han.
Selv om Louis blir sjokkert og opprørt, hjelper han Claudia med å dumpe Lestats kropp i en myr. De bruker flere uker på å planlegge en reise til Europa, for å lete etter andre vampyrer. Men Lestat kommer tilbake den natten de skal reise, etter å ha overlevd på blod fra dyr i sumpen. Lestat angriper dem, men Louis setter fyr på ham. Så stikker av de av, og reiser sin vei med skip. Etter å ha reist rundt i Europa og ved Middelhavet, men aldri oppdaget noen andre vampyrer, bosatte Louis og Claudia seg i Paris i 1870. Louis møter deretter vampyrene Santiago og Armand ved en tilfeldighet. Armand inviterer Louis og Claudia til sin pakt, Théâtre des Vampires, hvor vampyrer setter opp teatralske skrekk-show for mennesker. Claudia krever at Louis gjør en menneskelig kvinne, Madeleine, til en vampyr - noe han etterkommer motvillig.
Men de andre vampyrene arresterer og straffer dem for Lestats drap, fengsler Louis i en kiste og fanger Claudia og Madeleine i et kammer. Der blir de brent av sollys, og blir forvandlet til aske. Armand gjør ingenting for å forhindre dette, men dagen etter frigjør han Louis. Som hevn vender Louis tilbake til teatret ved daggry, og setter det i brann. Dette dreper alle vampyrene, inkludert Santiago. Sender vender Louis tilbake til New Orleans, og i 1988 møter han en svekket Lestat. Han lever nå som eneboer i et forlatt herskapshus, og overlever på rotte-blod slik Louis en gang hadde gjort. Lestat uttrykker beklagelse fordi han hadde forvandlet Claudia til en vampyr, og han ber Louis om å slå seg sammen med ham igjen. Men Louis avslår, og reiser sin vei på egen hånd. Han avslutter deretter samtalen sin med reporter Daniel Molloy.
Maiblom
Maiblom (Maianthemum bifolium), også kjent som bittekonvall, er en flerårig, jordkrypende plante i konvallfamilien (Convallariaceae). Maiblom kjennes på glatte, sterkt hjerteformede, lyse- og mellomgrønne blader.
Maiblom blir inntil 20 cm høy og blomstrer i mai-juni. I juli står den tidvis uten både blomster og frukt, men det skal normalt komme runde, sterkt røde bær utover sensommeren. Planten er giftig.
Stengelen er brun-rød og krypende, mens bladstilkene er rett oppstigende og ofte framstår med kun bladene. Bladene er sterkt hjerteformede, og dette er plantens viktigste kjennetegn. Den kan minne om en liljekonvall med hjerteblader.
Blomstene har 4 hvite kronblad, like mange støvbærere, og blomstene står i opprette klaser på 8-20 stykker over bladene. Om høsten bærer maiblom sterkt røde, kulerunde bær, og bladene blir gulbrune.
Utbredelse
Maiblom trives i skog, med skygge eller litt mager jord. Den vokser i barskog, blandingsskog og på hogstfelt, i skogbryn, langs innmark, myr, bekker, kratt og hei.
Maiblom vokser i hele Norden unntatt høyfjellet og de fleste områder på Nordkalotten, men selv der er det spredte forekomster helt opp til Finnmark.
På Hardangervidda går den opp til 1.160 moh.
Gamle Holmestrand stasjon
Holmestrand stasjon var en jernbanestasjon i Holmestrand kommune i Vestfold fylke. Stasjonen ble åpnet i 1881 da Vestfoldbanen sto ferdig. Sporet ble forøvrig anlagt over den gamle kirkegården. 29. oktober 2016 ble stasjonen lagt ned, for å forberede åpningen av Nye Holmestrand stasjon som åpnet 28. november samme år.
Stasjonen lå 4,8 moh og lå 86,09 km fra Oslo S. Reisetiden pr 2016 til Oslo var 1 time og 4 min. Stasjonsbygningen ble revet i april 2016 og erstattet av midlertidige brakker fram til den nye stasjonen åpnet.
Harald Haugen (bokhandler)
Av utdanning hadde Haugen handelsskole og bokhandlerskolen (1961). I 1965 overtok han farens bokhandel, som denne hadde drevet i Volda siden 1929. Da Haugen følte behov for å utvide markedet utover det reint lokale, begynte han med salg av bøker – hovedsakelig verker – per postordre, og fra 1978 ble dette en vesentlig del av virksomheten. Firmaet annonserte i aviser og tidsskrifter og etter hvert også i fjernsyn. I 1998 tok Haugen Bok som en av de første i Norden i bruk Internettet som salgskanal, også det med stor suksess. I 2009 ble den regulære bokhandeldriften avviklet.
Haugen trakk seg tilbake fra ledelsen av firmaet fra 2007.
Mensjevikene
Mensjevikene (russisk: меньшевики) var en fraksjon av den russiske revolusjonsbevegelsen som dukket opp i 1903 etter en krangel mellom Vladimir Lenin og Julius Martov, begge medlemmer av det russiske sosial-demokratiske arbeiderparti. På den andre kongressen til partiet i London i 1903 argumenterte Lenin for et mindre parti av profesjonelle revolusjonære med en stor gruppe av sympatisører og støttespillere utenfra partiet. Martov var uenig og mente at det var bedre å ha et stort parti av aktivister. En majoritet av partiets medlemmer, inkludert Fedor Dan, var enig med Martov og dannet mensjevikene, mens Lenins fraksjon ble kjent som bolsjevikene. Selv om en majoritet av partiets medlemmer var enig med Martov, dannet de en minoritet i partiets lederskap, derfor kommer mensjevik fra det russiske ordet men'shinstvo («minoritet»), mens bolsjevikene kommer fra bol'shinstvo («majoritet»).
Pierre Stebler
Pierre Hermann Stebler (født 7. mai 1927, død	15. september 2010) var en sveitsisk roer som deltok i de olympiske leker 1948 i London og 1952 i Helsingfors.
Stebler vant en olympisk sølvmedalje i roing under Sommer-OL 1948 i London. Han var med på den sveitsiske fireren med styrmann som kom på andreplass i konkurransen bak USA. Roøvelsene ble gjennomført i perioden 5. til 8. august 1948 på Themsen. Mannskapet på den sveitsiske båten var roerne, Rudolf Reichling, Erich Schriever, Émile Knecht, Pierre Stebler og André Moccand som var styrmann.
Sheboygan County
Sheboygan County er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Manitowoc County i nord, Ozaukee County i sør, Washington County i sørvest, Fond du Lac County i vest og mot Calumet County i nordvest.
Sheboygan Countys totale areal er 3,292 km² hvorav 1,962 km² er vann. I 2000 hadde fylket 112,646 innbyggere og administrasjonssenteret ligger i byen Sheboygan som også er fylkets største by.
Fylket ble grunnlagt i 1829 og har fått sitt navn etter et indiansk ord som betyr stort underjordisk bråk.
Grunnvåg
Grunnvåg (nordsamisk: Rudnováhki) er ei bygd og en grunnkrets i Lenvik kommune, Troms. Grunnvåg ligger langs fylkesvei 861, seks kilometer nord for tettstedet Gibostad på Senja. Grunnkretsen strekker seg fra Hanes i sør, nordover langs østsiden av Årneset, og mot vest over Grunnvågeidet nesten helt fram til Lysbotn. Grendene i grunnkretsen er Hanes, Grunnvåg og Finnjordelv. Areal: 8,86 km².
Innbyggertall:
BMW 8-serie
BMW 8-serie er kostbare sportsbiler fra tyske BMW.
Første serie
Første serie (BMW E31, 1990–99) var etterfølger til 6-serie coupe. Den var BMWs dyreste og laget i kun 30 000 eksemplarer, 840Ci med 4-liters V8, og 850i/Ci med V12. Utgaven 850Csi (1992–96) var lettere og raskere. I 2004 ble en ny versjon av BMW 6-serie lansert så kundene fikk en luksuriøs coupe på den måten.
Andre serie
Andre serie (2018–) kan fås som coupe (G15) enten med bensin M850i eller diesel 840d, begge med firehjulsdriften xDrive. Senere kommer cabriolet (G14) og firedørs gran coupe (G16). Den lages i Dingolfing sammen med de noe større BMW 7-serie og basert på konseptbil fra 2017. Den kommer med reversing assistant som husker de siste 50 meterne.
Fylkesvei 602 (primær vei, Sogn og Fjordane)
Fylkesvei 602 (Fv602) gikk mellom Vangsnes og Feios i Vik. Veiens lengde var 7,7 km.
Per desember 2018 er veien omklassifisert til sekundær fylkesvei, og har blitt del av fylkesvei 180, sammen med den tidligere fylkesvei 182.
Suling
Suling kan vise til:
André Moccand
André Moccand var en sveitsisk roer som deltok i de olympiske leker 1948 i London.
Moccand vant en olympisk sølvmedalje i roing under Sommer-OL 1948 i London. Han var styrmann på den sveitsiske fireren som kom på andreplass i konkurransen firer med styrmann bak USA. Roøvelsene ble gjennomført i perioden 5. til 8. august 1948 på Themsen. Mannskapet på den sveitsiske båten var roerne, Rudolf Reichling, Erich Schriever, Émile Knecht, Pierre Stebler og André Moccand som var styrmann.
William Besse
William Besse (født 10. mars 1968) er en tidligere, sveitsisk alpinist. 20. februar 1986, tre uker før han fylte 18 år, vant han gull i utfor under junior-VM i østerrikske Bad Kleinkirchheim.
Besses beste sammenlagtplassering i verdenscupen var nr. 13, en plassering han oppnådde i sesongene 1989/1990 og 1992/93. I utforcupen kom han på tredjeplass i sesongen 1993/94, bare slått av landsmannen Franz Heinzer og nordmannen Atle Skårdal.
William Besse vant 4 verdenscuprenn i løpet av karrieren, samtlige i utfor:
Verdenscupseire
William Besse ble sveitsisk mester i utfor tre ganger (1988, 1992 og 1997). I 1992 sikret han seg også den nasjonale tittelen i super-G. Han la opp som alpinist i 1998.
Ådalsgata
Ådalsgata er en kort gate på Schjong, på Sørsiden i Hønefoss. Den er oppkalt etter tidligere Ådal herredskommune, som fra 1. januar 1964 inngikk i den nye storkommunen Ringerike. Gata løper på tvers (fra vest til øst) fra nordenden av Jevnakergata til Aabenraagata ved Storelva. Tidligere var det også forbindelse til Anna Colbjørnsdatters gate på Løkka i nord, men denne har blitt blokkert for all motorisert ferdsel. Ådalsgata preges av firemannsboliger og villabebyggelser.
BMW E31
BMW E31, coupémodell tilhørende 8-serien fra BMW, produsert i perioden 1989–1999.
Historie
Ideèn om en overklassekupé kom allerede i 1981, og det ble gitt grønt lys for E31-prosjektet i 1984.
Gudsbevis
Gudsbevis er filosofiske- eller logiske argumenter for eller imot eksistensen av Gud. I filosofiske begrep involverer Gudsbevis hovedsakelig som underdisipliner av epistemologi (læren om erkjennelse) og ontologi (læren om hvordan virkeligheten faktisk ser ut), men er også teorier om verdier ettersom konseptene om det perfekte er ofte knyttet opp til forestillingene om Gud.
Blant de mest kjente gudsbevisene finner vi blant annet det ontologiske gudsbevis, Thomas Aquinas' fem gudsbevis, det kartesiske gudsbevis hos René Descartes, og Det_kosmologiske_gudsbevis. Mange av de filosofiske gudsbevisene bygger på tidligere filosofers lære. For eksempel bygger det aquinianske teleologiske gudsbevis på Aristoteles' lære om formålets årsak til all utvikling i naturen. Noen av gudsbevisene bygger på eldre kunnskaper om naturen og har med tiden blitt utdaterte, mens andre, som Kalam kosmologiske argumentet har blitt styrket av nyere naturkunnskap, med Big Bang-teorien.
Ulike typer gudsbevis
De ulike gudsbevisene kan deles inn i grupper etter metafysiske eller empiriske forsøk på å bevise Guds eksistens.
Metafysiske gudsbevis
Metafysiske gudsbevis er forsøk på å bevise Gud ut ifra et logisk resonnement. I denne gruppen finner vi blant andre
Empiriske gudsbevis
I denne kategorien finner vi alle forsøk på å vise til naturen, hendelser eller opplevelser som argument for Guds eksistens. Vitnesbyrd om guddommelige opplevelser tilhører denne kategorien. Vi finner også filosofiske gudsbevis i denne kategorien som blant andre
IMission bibelskole
iMission bibelskole er en kristen bibelskole i Kristiansand. Skolen er en del av den norske pinsebevegelsen og er tilknyttet menigheten Filadelfia Kristiansand.
iMission har fokus på bibelundervisning, misjon, evangelisering og tjeneste i menigheten.
Robert Gerhardt
Robert Buchanan Gerhardt (født 3. oktober 1903, død 23. januar 1989) var en amerikansk roer som deltok i de olympiske leker 1924 i Paris.
Gerhardt vant en olympisk bronsemedalje i roing under OL 1924 i Paris. Han var med på den amerikanske båten som kom på tredjeplass i klassen firer med styrmann bak Sveits og Frankrike. Mannskapet på den amerikanske fireren var, Gerhardt, Sidney Jelinek, Edward Michell, Henry Welsford og John Kennedy som var styrmann.
Aigialosaurer
Aigialosaurene er en gruppe middelsstore, utdødde øgler.
De er i slekt med mosasaurene, men var ikke så sterkt tilpasset et akvatisk liv. Lengden var 1–2 m, og de levde sannsynligvis langs havkyster. Noen mener at aigialosaurene er en parafyletisk samlegruppe for ulike tidlige mosasaurer, mens andre hevder at de er en naturlig gruppe.
Bedford (New York)
Bedford er en by i fylket Westchester County, New York, USA. I 2000 var befolkningstallet 18 133.
Byen er sentral i fylket og har tre grender som ikke har lagt inn under byen; Bedford Hills, Bedford Village, og Katonah. Biblioteket Bedford Free Library ligger i Bedford ved Village Green. Bedford Hills og Katonah har også biblioteker som er knyttet til samme system.